Document ID: 31982R3140

NEUVOSTON ASETUS (ETY) N:o 3140/82,
annettu 22 päivänä marraskuuta 1982,
jäsenvaltioiden kalastusalan tuottajajärjestöille myöntämien tukien myöntämisestä ja rahoituksesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon yhteisestä kalastusalan markkinajärjestelystä 29 päivänä joulukuuta 1981 annetun neuvoston asetuksen (ETY) N:o 3796/81() ja erityisesti sen 6 artiklan 6 kohdan ja 26 artiklan 3 kohdan,
ottaa huomioon komission ehdotuksen,
sekä katsoo, että
on syytä säätää jäsenvaltioiden kalastusalan tuottajajärjestöille myöntämiä tukia koskevista yleisistä edellytyksistä ja säännöistä sekä Euroopan maatalouden ohjaus- ja tukirahaston ohjausosaston tällaiselle tuelle myöntämän rahoituksen yksityiskohtaisista säännöistä,
asetuksessa (ETY) N:o 3796/81 säädettyä väliaikaista, korkeampaa tukea myönnetään tuottajajärjestöille ainoastaan, jos niiden perustaminen johtaa parannuksiin tuotannon ja kaupan pitämisen rakenteissa; sen vuoksi olisi määriteltävä perusteet, jotka mahdollistavat kyseisten parannusten arvioinnin,
muodostettaessa tuottajajärjestöjä aiemmin hyväksytyistä tuottajajärjestöistä olisi tuen määrän rajoituttava kyseisen tuottajajärjestön pelkkiin perustamiskustannuksiin,
yhtäläisten edellytysten varmistamiseksi kyseisten tukien myöntämiselle ja rahoitukselle olisi määritettävä tuottajajärjestöjen toiminnan alaisuudessa myyntiin saatetun tuotannon arvon laskentaa koskevan yksityiskohtaiset säännöt ja kyseisten järjestöjen hallintokulut; laskennan on perustuttava luotettavaan kirjanpitoon; olisi kuitenkin otettava huomioon, että joissakin tapauksissa voi olla vaikeuksia saada käyttöön tällaista kirjanpitoa, ja säädettävä toissijaisesta kiinteämääräisestä menetelmästä, ja
yhdelle tuottajajärjestöjen yhteenliittymälle myönnettävien kaikkien tukien enimmäismäärää olisi rajoitettava siten, että jokainen siihen kuuluva järjestö voi saada perustamis- ja toimintatukea,
ON ANTANUT TÄMÄN ASETUKSEN:
1 artikla
Tässä asetuksessa säädetään asetuksen (ETY) N:o 3796/81 6 artiklan nojalla kalastustuotealan tuottajajärjestöille myönnettävien tukien myöntämistä ja rahoitusta koskevista yleisistä edellytyksistä ja säännöistä.
2 artikla
1. Tuottajajärjestölle voidaan myöntää asetuksen (ETY) N:o 3796/81 6 artiklan 2 kohdan b alakohdassa säädettyä tukea ainoastaan, jos asianomainen jäsenvaltio on hyväksynyt, että kyseisen tuottajajärjestön perustaminen:
- edistää kalastustoiminnan järkiperäistämistä erityisesti kyseisen järjestön laatimat pyyntisuunnitelmat huomioon ottaen,
- varmistaa tuottajajärjestön jäsenten aluksesta purkamien tuotteiden tarjonnan paremman keskittämisen.
2. Jos jokin tuottajajärjestö on kuitenkin hyväksytty sellaisessa jäsenvaltiossa tai sellaisen jäsenvaltion alueella, jossa ei ole vielä hyväksytty muita samojen tai samanlaisten tuotteiden alalla toimivia järjestöjä, kyseisen järjestön perustamisen katsotaan pääsääntöisesti johtavan asetuksen (ETY) N:o 3796/81 6 artiklan 2 kohdan mukaisesti parannuksiin tuotannon ja kaupan pitämisen rakenteissa vallitsevaan tilanteeseen verrattuna.
3 artikla
Asetuksen (ETY) N:o 3796/81 6 artiklan 2 kohdan a ja b kohdassa tarkoitettujen tukien myöntäminen olemassaolevista järjestöistä muodostetuille tuottajajärjestöille rajoitetaan perustetun järjestön perustamisasiakirjan ja perussäännön laatimiseen liittyviin todellisiin kuluihin.
4 artikla
Asetuksen (ETY) N:o 3796/81 6 artiklan 2 kohdassa tarkoitettujen tukien laskennassa on otettava huomioon seuraavien tuottajien myyntiin saattama tuotanto:
- tuottajien, jotka kuuluivat järjestöön sen hyväksymispäivänä ja jotka ovat kuuluneet järjestöön koko sen vuoden, jolle tukea haetaan,
- tuottajien, jotka ovat liittyneet järjestöön sen hyväksymispäivän jälkeen ja jotka ovat kuuluneet järjestöön vuoden yhdeksän viimeistä kuukautta sinä vuonna, jolle tukea haetaan.
5 artikla
Tuottajajärjestön myyntiin saattaman ihmisravinnoksi tarkoitetun tuotannon arvo lasketaan kullekin tuottajajärjestön toimintaan kuuluvalle tuotteelle kertomalla:
- asetuksen (ETY) N:o 3796/81 6 artiklan 3 kohdan ensimmäisessä luetelmakohdassa tarkoitettu keskituotanto, joka on määritetty tämän asetuksen 6 artiklaa noudattaen ja ilmaistu satoina nettokilogrammoina
- asetuksen (ETY) N:o 3796/81 6 artiklan 3 kohdassa tarkoitetulla keskihinnalla, joka on määritetty tämän asetuksen 7 artiklaan noudattaen ja laskettu sataa nettokilogrammaa kohti.
6 artikla
Edellä 5 artiklan ensimmäisessä luetelmakohdassa tarkoitetun keskituotannon laskemiseksi määritetään tuottajajäsenten myyntiin saattama tuotanto kullekin niiden jäsenyyttä edeltävälle kolmelle kalenterivuodelle:
- käytettävissä olevien luotettavien kaupallisten asiakirjojen ja kirjanpidon perusteella
tai
- jos tällaisia asiakirjoja ei ole, jäsenvaltion toimivaltaisten laitosten laatiman kiinteämääräisen arvion perusteella, jossa otetaan huomioon jäsenen välineisiin ja työvoimaan perustuva tuotantokyky suhteessa käytettävissä oleviin varoihin, ja vähentäen näin saadusta tuloksesta kymmenen prosenttia, joka edustaa jäsenen omaa kulutusta ja muuta kuin kaupallista vaihtoa.
7 artikla
Edellä 5 artiklan toisessa luetelmakohdassa tarkoitetun keskihinnan laskemiseksi määritetään tuottajajäsenten saama keskihinta kullekin niiden jäsenyyttä edeltävälle kolmelle kalenterivuodelle:
- käytettävissä olevien luotettavien kaupallisten asiakirjojen ja kirjanpidon perusteella
tai
- jos tällaisia todistuksena olevia asiakirjoja ei ole, laskemalla kunkin tuotteen keskihinta asianomaisen tuottajajärjestön toimintavyöhykkeen edustavimmilla tukkumarkkinoilla tai edustavimmassa satamassa siten, että kyseinen keskihinta on jäsenvaltion toimivaltaisten viranomaisten kyseisillä markkinoilla tai kyseisessä satamassa viitevuoden aikana kirjaamien edustavien hintojen keskiarvo.
8 artikla
1. Asetuksen (ETY) N:o 3796/81 6 artiklan 2 kohdassa tarkoitetut hallintokulut, jotka on otettava huomioon laskettaessa tuottajajärjestöille myönnettävän tuen enimmäismäärää, on määritettävä luotettavien kaupallisten asiakirjojen ja kirjanpidon perusteella, ja niiden on oltava jäsenvaltioiden toimivaltaisten viranomaisten hyväksymiä.
2. Edellä 1 kohdassa tarkoitetut hallintokulut on määriteltävä noudattaen asetuksen (ETY) N:o 3796/81 33 artiklassa säädettyä menettelyä.
9 artikla
Tuottajajärjestölle myönnettävä tuki voi olla enintään 120 000 ecua.
10 artikla
1. Rahoittamista koskevien hakemusten on liityttävä jäsenvaltioille kalenterivuoden aikana aiheutuneisiin kuluihin, ja ne on esitettävä komissiolle kerran vuodessa ennen seuraavan vuoden 1 päivää toukokuuta.
2. Komissio tekee päätöksensä näistä hakemuksista kerralla tai useampana ajankohtana rahastokomiteaa kuultuaan.
3. Säännökset jäsenvaltioiden esittämissä rahoittamista koskevissa hakemuksissa annettavista tiedoista, niiden esitysmuodosta ja todistusasiakirjoista, jotka asianomaisen jäsenvaltion on toimitettava komissiolle, annetaan noudattaen yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/7(), sellaisena kuin se on viimeksi muutettuna asetuksella (ETY) N:o 3509/80(), 13 artiklassa säädettyä menettelyä.
11 artikla
Kumotaan jäsenvaltioiden kalastustuotealan tuottajajärjestöille myöntämien tukien myöntämisestä ja korvaamisesta 19 päivänä tammikuuta 1976 annettu neuvoston asetus (ETY) N:o 106/76().
Mainitun asetuksen säännöksiä sovelletaan kuitenkin niiden voimassaolon päättymiseen asti ennen 1 päivää tammikuuta perustettuihin tuottajajärjestöihin niiden hyväksymispäivämäärästä riippumatta.
12 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1982.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä marraskuuta 1982.

Labels: 15
19
5
6